**Живот с/без правила**

 Светът, в който живеем е изграден и изпълнен с правила. Като започнем със семейните норми до законите на демократичната държава, в която живеем. Те не сами ни защитават като свободни личности, защитават нашите права, а и изграждат поведението ни и внасят ред в обществото. Въпреки това доста хора са нна мнение, че животът без правила би бил по-сладък, по-свободен и би ни дал повече лична отговорност. Въпросът е: Възможно ли е да съществува общество без закони и правила и ако отговорът е „Да“, какви последици биха следвали?

 Същността на правилата е да осигуряват сигурност, да внедряват дисциплина и баланс в обществото, а също и да налагат справедливост. Те учат на отговорности показват какво са моралните ценности. В училище правилата служат, за да улесняват учебния процес и да ограничават агресията или несправедливостта, която може да възникне. В държавата законите предпазват гражданите и гарантират равни права за всеки един. Без подобни норми хората ще започнат да действат според личните си нужди и интереси без да се интересуват за вредите на околните и като резултат би настъпил хаос.

 Идеята за живот без правила е наистина привлекателна. Всеки прави това, което иска и не се съобразява с никакви ограничения. Ако обаче законите изчезнат хората ще загубят всякакво чувство за справедливост и отговорност. Пример за това маже да са пътните произшествия – ако законите за движение изчезнат, тези произшествия драстично ще се увеличат. Друг пример са престъпленията – ако те остават ненаказани, ние ще останем в един жесток и чудовищен свят. Животът без правила ще е проблем и в личен план. В училище или на работа, дори и в семейството, липсата на правни норми би довела до неуважение и конфликти.

 Погледнато от друга страна, животът с твърде много и твърде строги правила води до ограничена свобода. Важно е правилата да са справедливи и да дават на хората да изразяват мнението си, както и да гарантират правата им. Истинската свобода не е хаос, тя е възможност да вземаме решения в рамките на разумното и подредено общество.

 Животът с правила е нужен и необходим, за да има ред, сигурност и справедливост. Без правила и норми цари хаос, а личните взаимоотношения ще се градят само на конфликти. Предизвикателството, което може да срещнем е търсенето на баланс - да спазваме правилата без те да ограничават напълно свободата ни и да ни поробват като не позволяват да изразяваме мнение.

 Ванеса Мерева XI а клас